 Akpabio list: James Manager, Peter Nwaboachi, Samuel Anyanwu fèsì sí ẹsùn ti Godswill Akpabio NDDC fi kàn wọn Sen. Godswill Akpabio, Hon. Olubunmi Tunji-Ojo, Sen. James Manager, Kemebradikumo Pondei Peter Nwaboachi, tó jẹ alága ìgbìmọ tẹẹkótó ilé lórí ọrọ Niger Delta lónìí ọjọ ajé, sọ pé ko si òòtọ kan nínú ọrọ ti mínísítà sọ. Àwọn ọmọ ilé ìgbìmọ aṣòfin náà ni ti Akpabio ba tó bẹẹ, ti ǹkan to n sọ sì dáalójú kó kọ gbogbo àwọn iṣẹ kọngila ti àwọn gbà síta, kí àwọn àjọ tó nmójú to ìwà àjẹbánu láwùjọ sì ṣe ìwádiìí tọ yẹ lórí rẹ. Akpabio ni Nwaboachi ti gba iṣẹ kọngilá tọ tó mẹtàléláàdọta lọwọ àjọ náà. Gẹgẹ bi àtẹjáde ti Nwaboachi fi síta ṣe sọ, ó ní kí mínísítà kọkọ sàlàyé àwọn owó bílíọnù to ná nínàkúnà náà lásìkò ti àwọ ìgbìmọ IMC san fún ara wọn pẹlu ibuwọlù Godswill Akpabio. ọmọ ilé igbimọ Asofin Olubunmi tunji-ojo ní lati yọ ara rẹ kuro ni ibujoko awon to n se iwadii. Ọkan nínú àwọn ti ọrọ yìí kan bákan náà Samuel Anyanwu, sọ fun BBC pe ẹkun ibi ti òun ṣoju fun ni òun ni ki wọn dari ṣẹ o tọ si wọn lọ, ati pé oun ko gba iṣẹ kankan. Gbogbo ẹsùn ti Akpabio fi n kan tabi o sọ ko ní ìtumọ. Mo sọna bi iṣẹ yóò ṣe de ìhàn ìlàoorùn Imo nípinlẹ Imo, nítori pe o wa lára àwọn ibi ti NDDC ń mójú tó, nítori náà gẹgẹ bi asojú ẹkùn náà ni mó ṣe gbé iṣk lọ si bẹ. Mí ò gba kọngila gẹgẹ bi ọlọdani Anyanwu fi kun pé nítori pé òun jẹ ọmọ ẹgbẹ PDP ní oùn ni Akpabio ṣe n so irú nkan bẹẹ láti fi ba orúkọ oun jẹ. Gẹgẹ bi àwọn oníròyìn abẹlé ṣe sọ Akpabio ni Anyanwu gba kọngila mọkandílógún. James Manager náà wà lára àwọn ti Akpabio naawọ sí pé ó gba kọngilá mẹfà, sùgbọn Manager náà ni òun ko gba kọgila kankan. NDDC kò gbé iṣẹ kankan jáde si ìta debi ti mo fẹ ri kọngila gba. Mi o mọ ilé iṣẹ ti mo ni ti mo fẹ fi gba iṣẹ kọngila ìjọba níbì kankan ni aye yìí. O le ya àwọn eǹìyàn lẹnu, sùgbọn òòtọọ ọrọ ni ọrọ ti Manager so fun BBC rèé nínú àtẹjáde to fi sọwọ. Gbogbo èyí wáye lẹyin ti abẹnugan ilé Femi gbajabiamila sọ pé òun yóò fi ọwọ òfin mu Akpabio ti ko bá dárúkọ àwọn ọmọ ilé to n gba iṣl kọngila NDDC Ọjọgbọn Kemebradikumo Pondei Sáájú ni adarí àjọ NDDC Kemebradikumo Pondei, ti sọ fun ile ìgbìmọ asòfin pé àwọn náà bíliọnù kan àbọ fún àwọn òṣìṣẹ nítori ààrùn Covid-19. Pondei padà dáku, lásíkò ti an fọrọ wa lẹnu wo lórí amohunmaworan lori gbogbo ìwà mágòmágó to ṣẹlẹ ni àjọ náà Godswill Akpabio NDDC vs Gbajabiamila: Ilé Aṣòfin yóò pe Godswill Akpabio lẹjọ fún ìbanilórúkọ jẹ Ile aṣofin Naijiria kekere sọ pe oun yoo pe Minisita fun idagbasoke ẹkun Niger Delta, Godswill Akpabio, lẹjọ fun ẹsun ibanilorukọ jẹ. Eyi n waye lẹyin ti Akpabio kọ lati darukọ awọn aṣofin ti ajọ NDDC gbe iṣẹ fun, gẹgẹ boṣe sọ lasiko ti ile n wadii ẹsun inakuna ti wọn fi kan ajọ naa labẹ iṣakoso rẹ. Ọjọ Iṣẹgun ni olori ile aṣofin naa, Femi Gbajabiamila, kede pe oun fun Akpabio ni wakati mejidinlaadọta lati fi orukọ awọn aṣofin naa sita. Gbajabiamila sọ ninu ikede kan to fi sita loju opo Twitter rẹ ni ọsan Ọjọbọ, pe oun ti paṣẹ fun akọwe ile aṣofin naa lati lai gba awọn agbẹjọro ti yoo bẹrẹ ẹjọ lori ẹsun iwa ọdaran lori Akpabio. Bakan naa lo ni ile aṣofin yoo paṣẹ fun awọn agbẹjọro naa lati pe ẹjọ tako o fun ibanilorukọ jẹ. Gbajabiamila sọ oun ko ni i fi ọwọ lẹran, ko si ma a wo ki ẹnikan ba ile aṣofin naa lorukọ jẹ, nitori pe o fẹ ẹ ki oju kuro lara ẹsun iwa ibajẹ ti wọn fi kan-an. Ṣé Akpabio ṣetán láti dárúkọ àwọn Aṣòfin tó gba iṣẹ àkànṣe lọwọ NDDC? Lẹyin ti Ọjọgbọn Pondei daku lasiko ti wọn n fi ọrọ waa lẹnu wo lori nina owo ilu mọkukọku ninu ajọ to yẹ ko mojuto awọn eeyan ẹkun ti Naijiria ti n wa epo rọbi ni ọrọ tun gbẹyin yọ. Minista Akpabio to n risi ẹkun yii lo sọ lasiko to n jabọ bi wọn ṣe na owo pe awọn Aṣojuṣofin lo n gba iṣẹ akanṣe ida ọgọta ninu ọgọrun un ninu iṣẹ ti awọn ba gbe sita. O ṣalaye pe eyi jẹ ọkan lara koko ohun ti oun le sọ nipatọ. Lẹyin naa ni Femi Gbajabiamiala to jẹ Abẹnugan ile aṣofin kekere fun Godswill Akpabio ni gbendeke ọjọ meji lati darukọ awọn Aṣofin ti NDDC gbe iṣẹ akanṣe fun. Kini ofin sọ lori iṣẹlẹ yii? Owo to to biliọnu mejilelọgọrin o dín diẹ ni awọn igbimọ oluwadii ile igbimọ Aṣofin n ṣe iwadii rẹ. Bayii gbogbo ọmọ Naijiria lo n reti ohun to maa ṣẹlẹ lonii ti gbendeke ti Gbajabiamila fun Akpabio pe yii Amofin Bulama Bukarti to jẹ agbẹjọrọ ni ilu Oba ṣalaye fun BBC pe ti Akpabio ba kọ lati kede orukọ naa, awọn ile igbimọ Aṣofin le sọ fun Aarẹ Buhari lati gab ipo minista naa lọwọ rẹ. Olofa ina: ẹ parí òwe yìí pé ìgbà tí ara bá tu ìgbẹ láà ri eṣú... O ni aba ni eyi, wọn ko le paṣẹ fun un rara. amofin naa ni ṣugbọn ti ade iwa ibajẹ yii ba jẹ ootọ, ofin ni agbara lati yọ awọn Aṣofin ti Akpabio ba darukọ wọn kuro nipo. O ni eyi tọna nitori pe o lodi si ofin ile igbimọ Aṣofin ni abala 24 ti Code of Conduct Act fun awọn aṣofin lati maa gba iru iṣẹ akanṣe bẹẹ. Kini o ti ṣẹlẹ sẹyin? Adarí àjọ NDDC, Pondei ṣetán láti sọ ohun tó mọ nípa ìwàdíì tó bá ti gbádùn- NDDC Wọn ní Pondei ń ṣàìsàn ló ṣe dákú níwájú ìgbìmọ olùwádíì Adari Ajọ Niger Delta Commission, Ọjọgbọn Kemebradikumo Pondei n ṣe aisan ni o ṣe daku lasiko ti ile igbimọ aṣofin n fi ọrọ wa lẹnu wo lori iwa ajẹbanu to n waye ninu ajọ naa. Ajọ NDDC lo fi lede pe o ti to ọsẹ meji ti Pondei ti n ṣe aisan ti dokita si kilọ fun un pe ko ma lọ fun ifọrọwanilẹnuwo to waye ni Ile Igbimọ Aṣofin naa. Agbẹnusọ fun Ajọ NDDC, Charles Obi Odili ni aisan to n ṣe adari naa peleke si ni aarọ Ọjọ Aje to n lọ si Ile Igbimọ Aṣofin, amọ o pinnu lati lọ ki awọn eniyan ma ro wi pe ko ni otitọ ni ko ṣe yọju. Wọn fikun un wi pe, Adari ajọ NDDC naa ti wa ni ile iwosan kan bayii ni Abuja. Ninu atejade naa ni wọn ti wa salaye awọn ohun to ṣokunkun si awọn eniyan; Ọjọgbọn Pondei di Adele Adari Ajọ NDDC ni Ogunjọ, Oṣu Keji, ọdun 2020, amọ Ọjọ Karun un, Oṣu Karun un ni Ile Igbimọ Aṣofin paṣẹ ki wọn ṣe iwadii adari naa. Eyi si ṣẹlẹ ni asiko ofin konile-o-gbele nitori arun Coronavirus. Olofa ina: ẹ parí òwe yìí pé ìgbà tí ara bá tu ìgbẹ láà ri eṣú... Lockdown updates: Naira Marley gbóríyìn fún Jude Chukwuka pẹlú 1 míliọnù Black women live matters: Ọdún 2015 ní àwọn ọlọpàá pa India Kager láìní ìdí- Gina Best Gbajabiamila fún Godswill Akpabio lọjọ méjì láti forúkọ àwọn aṣòfin tó gba iṣẹ lọwọ NDDC léde Agbẹnusọ ile igbimọ aṣoju-ṣofin, Femi Gbajabiamila ti fun Minisita fun ọrọ Niger Delta, Godswill Akpabio ni ọjọ meji pere lati darukọ awọn aṣofin ti ajọ NDDC n gbeṣẹ fun. Gbajabiamila ni Minisita naa yoo foju wina ofin to ba kọ lati fi orukọ awọn aṣofin ọhun lede ní kiakia. Igbeṣe yii lo n waye lẹyin ti Akpabio sọ niwaju igbimọ to n ṣewadii bi ajọ NDDC ṣe nawo laarin oṣu Kinni si oṣu Kẹfa, ọdun 2020, pe ọwọ awọn aṣojuṣofin ni pupọ ninu agbaṣẹ iṣẹ NDDC n bọ si. Idan orita ṣẹlẹ niwaju igbimọ naa nigba ti Akpabio sọ pe awọn ọmọ ile aṣojo-ṣofin lo n jẹ mudun-mudun iṣẹ agbaṣẹ to n jade lati NDDC. O tẹsiwaju pe oun ni ẹri ati akọsilẹ to fi han pe lootọ ni awọn awọn aṣoju-ṣofin n gba iṣẹ lọwọ ajọ NDDC. Ọrọ naa ko dun mọ awọn to n tukọ igbimọ ninu, koda wọn gbiyanju lati pa ọrọ ọhun mọ ọ lẹnu. Human trafficking: Ààrẹ Buhari, ẹyin gómìnà ìpínlẹ Yorùbá, ẹ rántí wa ní Oman, àwọn ọmọ Gbajabiamila fẹsun kan Akpabio pe ọgbọn olumọkọrọyi lo n lo lati moribọ ninu awọn ẹsun ti wọn fi kan an, bi bẹẹ kọ, ko fi orukọ awọn to n naka si lede. Ṣaaju ni alakoso fidihẹ NDDC, Daniel Pondei ti kọkọ daku rangbọndan niwaju igbimọ oluwadii naa, nigba ti wọn n da ibere bo bi ẹni to n waṣẹ. Àwọn ìgba mẹrin táwọn èèkàn tí dùbúlẹ àìsàn lásìkò tí wọn ń jẹjọ ìwà ìjẹkújẹ Ni ọjọ Aje, sinima awodamiẹnu kan ṣẹlẹ nibi ijoko iwadii itagbangba lori iṣuna ajọ idagbasoke agbegbe Niger Delta. Adele oludari agba ileeṣẹ naa, Kemebradikumo Pondei ni awọn aṣojuṣofin n fi ọrọ wa lẹnuwo lori bi wọn ṣe n na ẹgbẹlẹgbẹ owo ajọ naa, amọṣa ṣadede ni Ọjọgbọn Pondei ba ṣubululẹ to si daku. Oniruuru ariwo ati ọrọ lawọn ọmọ orilẹede Naijiria ti n sọ lori iṣẹlẹ yii. Amọṣa, ṣe igba akọkọ irufẹ iṣẹlẹ bayii niyi lorilẹ-ede Naijiria? Idahun rẹ ni rara! Eyi ni awọn igba mẹrin kan tawọn eekan ilu ti wọnu ipo idubulẹ aisan lasiko ti wọn n koju igbẹjọ tabi iwadii lori ọkan o jọkan iwa aṣẹmaṣẹ to niiṣe pẹlu iwa jẹgudujẹra. Sẹnetọ Dino Melaye Ni oṣu karun un, ọdun 2018, ileeṣẹ ọlọpaa gbe Dino Melaye to jẹ ọmọ ileegbimọ aṣofin agba nigba naa lọ sile ẹjọ lori ẹsun to niiṣe pẹlu idibo ni ẹkun aringbungbun ariwa ipinlẹ Kogi. Nigba ti Dino Melaye yoo fi gunlẹ sile ẹjọ, kayefi lo ṣe ọpọ nigba ti wọn rii lori kẹkẹ alaarẹ ti oloyinbo n pe ni Stretcher Olisah Metuh Ni ọdun 2018 kan naa ni wọn gbe Olisah Metuh to jẹ alukoro tẹlẹ fun gbẹ oṣelu PDP. Ajọ EFCC gbe Olisah Metuh lọ sile ẹjọ giga kan nilu Abuja fun gbigba irinwo miliọnu naira lọwọ ọfiisi alamojuto abo lorilẹede Naijiria lọdun 2014. Nigba ti yoo fi wa si igbẹjọ nileẹjọ, gbalaja bayii ni Metuh sun sori bẹẹdi alaarẹ, Stretcher wa si ile ẹjọ Abdulrasheed Maina Ni ọdun 2019, Alaga nigbakan ri fun ajọ to n ṣamojuto owo ifẹyinti lorilẹede Naijiria, Abdulrasheed Maina naa foju ba ile ẹjọ lori owo to to biliọnu meji naira. Ile ẹjọ ni ki wọn gbee lọ si ahamọ. Nigba ti Maina yoo fi farahan nile ẹjs nigba miran, ori kẹkẹ ailera Wheelchair lo wa. Gbogbo ohun tí Godswill Akpabio sọ níbi ẹsùn ìnákùnàá tí wọn fi kàn án rèé Lasiko ti igbẹjọ wọn n lọ lọwọ eyi ti igbimọ to n gbẹjọ nipa ajọ NDDC n ṣe, Sẹnetọ Akpabio ni oun ko ja ilana itọpinpin isuna ajọ naa gba bẹẹ si ni oun ko da ẹnikẹni duro lẹnu iṣẹ. Awọn nkan mii ti Sẹnetọ Godswill Akpabio tun mẹnu ba lonii ree pẹlu bi ọrọ ṣe di fa ki n fa a pẹlu igbimọ to n gbẹjọ gẹgẹ bi wọn ṣe da ọpọlọpọ ibeere bo o. Sẹnetọ Akpabio ni iṣẹ minisita to n ri si ọrọ ẹkun Niger Delta ni lati maa ṣe abojuto kii ṣe lati dari gbogbo nkan. Awọn nnkan miran ti Akpabio sọ ree: Lockdown updates: Naira Marley gbóríyìn fún Jude Chukwuka pẹlú 1 míliọnù Ẹwẹ, o ni oun yoo nilo ifọwọsowọpọ ile aṣofin lati fopin si pinpin iṣẹ akanṣe NDDC mọra wọn lọwọ nile igbimọ aṣofin ati ṣiṣe atunto ajọ naa. Ki lo ti ṣẹlẹ sẹyin? NDDC Acting MD, Pondei dákú lásìkò tí lásìkò tí ìwádìí n lọ lórí ẹsùn ìnákúnàá Adele Ọga Agba ajọ to n mojuto idagbasoke agbegbe Niger Delta, Ọjọgbọn Kemebradikumo Pondei, daku rangbọndan lasiko ti iwadii ẹsun n waye. Pondei daku aasiko to n ṣalaye iye owo ti ajọ NDDC na labẹ iṣakoso rẹ. Niṣe ni gbogbo awọn to wa nibi ijoko naa n sare kijokijo lasiko ti Ọjọgbọn Pondei daku lori aga to joko si. Eyi si mu ki gbogbo awọn to tẹle e wa sibẹ o ma a fẹ ẹ loju, fẹ ẹ nimu, rọ omi si i lori. Fidio ibi to ti daku re e: Lẹyin naa ni wọn gbe e digba-digba jade kuro ninu yaara ti wọn ti n fi ọrọ wa a lẹnu wo. Ṣaaju ni alaga igbimọ ti ile aṣofin Naijiria gbekalẹ lati wadii awọn ẹsun iwa ibajẹ ninu ajọ to n mojuto idagbasoke agbegbe Niger Delta, NDDC, Olubunmi Tunji-Ojo ti kọwe fi ipo rẹ silẹ. Alága ìgbìmọ tó n wádìí ẹsùn ìnákúnàá nínú àjọ NDDC lóun kò ṣe mọ Ọsẹ to lọ ni awọn alaṣẹ ajọ NDDC, ti Pondei jẹ ọkan lara wọn, binu kuro niwaju igbimọ oluwadii, lẹyin ti wọn fi ẹsun kan Tunji-Ojo pe, ọwọ ti ẹ naa ko mọ lori ọrọ naa. Lati bi ọsẹ melo kan ni awọn adari ajọ naa, to fi mọ minisita to wa fun Niger Delta, Godswill Akpabio, ti n koju iwadii lori bi ajọ naa ṣe na owo ti ijọba fun wọn. Ẹnu ọjọ mẹta yii lawọn eeyan bẹrẹ si n jẹ orukọ Joy Nunieh lẹnu lori ayelujara. Eyi waye lẹyin awuyewuye to waye ninu ajọ NDDC, ti wọn si fi ọwọ osi juwe ile fun un ti oun naa si fẹsun jẹgudujẹra kan minisita to n ri si ọrọ Niger Delta, Godswill Akpabio. Laipẹ yii ni ọrọ kan tun waye ni ile rẹ ti a gbọ pe ileeṣẹ ọlọpaa ko awọn eeyan wọn lọ si ile arabinrin yii ti wọn si n gbiyanju ati ja ilẹkun wọle lati lọ gbe e lori ẹsun ti wọn fi kan an. Iroyin ni ọpọlọpọ gomina Nyesome Wike to n tukọ ipinlẹ Rivers lo wa gbaa silẹ lọ sile ijọba ni Pọta. Wọnyi ni awọn ohun to yẹ ki o mọ nipa arabinrin Joy Nunieh naa: Joy Nunieh ni ẹni akọkọ ti yoo di agbẹjọro ni gbogbo ilẹ Ogoni lagbegbe Niger Delta, ni iha ila-oorun Naijiria. Ọmọ ipinlẹ River ni obinrin naa, eyi ko si ṣẹyin bi gomina ipinlẹ rẹ, Nyesom Wike ṣe gba a silẹ ninu ahamọ ti wọn fi si ninu ile to wa lẹyin awuyewuye to waye lẹyinn to kuro ni NDDC. Lockdown updates: Naira Marley gbóríyìn fún Jude Chukwuka pẹlú 1 míliọnù Joi Yimebe Nunieh gangan ni apeja orukọ rẹ, ṣugbọn ọpọ eeyan lo mọ ọ si Joy Nunieh. Oun ni alakoso agba fun ileeṣẹ Hydrocarbon Pollution Remediation Project, HYPREP lọdun 2012 ko to darapọ ajọ NDDC. Nunieh ni ọmọ kẹrin sẹnatọ ati agbẹjọro akọkọ nilẹ Ogoni, Cyrus Nunieh to wa lati ijọba ibilẹ Beeri Khana, ṣugbọn baba rẹ ọhun ti wọ kaa ilẹ sun. Obinrin naa ti ṣegbeyawo ri, bo tilẹ jẹ pe Akpabio sọ lori ẹrọ tẹlifiṣọn kan pe ọkọ mẹrin lo ti ni sẹyin, ṣugbọn a ko lee fi idi ọrọ naa mulẹ. Ọgbọn ọjọ, oṣu Kinni, ọdun 2020 ni ẹgbẹ kan ti kii ṣe ti ijọba, Anti-Corruption and Accountability Coalition Against Corruption, fẹsun kan an, Wọn si kọwe mọọ lọdọ aare Muhammadu Buhari pe ayederu iwe ẹri lo fi n ṣiṣẹ. Gẹgẹ bi ohun to fi sojo opo LinkedIn rẹ, Joy Nunieh jẹ agbaṣẹṣe to da wa laye ara rẹ fun ileeṣẹ to n pan epo rọbi, Shel, fun ọdun mọkanla gbako. Bakan naa lo tun gbaṣẹse fun ileeṣẹ Chevron Oil Nigeria Limited fun ọgbọn ọdun, lati ọdun 1989 si 2019. Oṣu mẹrin pere ni Joy Nunieh lo gẹgẹ bi alakoso fidihẹ fun ajọ NDDC ki wọn to yọ ọ bi jiga loṣu Keji ọdun 2020. : Àwọn èèkàn nínú òṣèlú Nàìjíríà ti mínísítà fún ọrọ Niger Delta Godswill Akpabio nànka sí pé àwọn ni wọn ń gba kọngilá iṣẹ NDDC ti fèsì pé àhesọ ọrọ lásán ni ọrọ Akpabio, ati pe ko ni ẹri kankan. 